text: Esbjerg Havn i alarmberedskab 
  27 november 2011 kl. 08.37
  Politiet: Flyt jeres biler fra området ved Fanø-færgen - både i Esbjerg og i Nordby.
  Med varsel om kuling med vindstød op til stormstyrke langs den sydjyske vestkyst har Esbjerg Havn - og virksomhederne på området - taget sine forholdsregler. For den voldsomme vind giver også forhøjet vandstand. 
  I eftermiddag - i tidsrummet kl. 15.00  og 16.00 varsler DMI op til 2,65 meter over normal vandstand
  
  På folks egen regning 
  Politiet patruljerer på området ved Esbjerg Havn. Som det er sædvane ved disse situationer, vil biler, der stadig holder der, blive fjernet. Det sker vel at mærke bilejerens egen regning.
  
  Fanø-færge kan få problemer 
  Færgerne Menja og Fenja, der sejler mellem Esbjerg og Nordby, vil formentlig blive ramt af blæsten i eftermiddag. Det gælder især overførslen af bilen, der kan give problemer, oplyser terminalchefen på Fanø-færgen.
  